96. WONDERWERK (19 Okt 2009) | Gedigte / Poems | , Johannesburg, , Gauteng | Hertevoete Products
Gedigte / Poems-> 96. WONDERWERK (19 Okt 2009)
Sien jy die lewe om jou raak?
‘n Wonderwerk om elke hoek en draai
Blomgesiggies angstig vir sonstrale om hul ware kleure te wys
Nuwe blare vir die palm krul-vou-oop
‘n Regter oorleef ‘n bomontploffing
Jy, ‘n ersntige motorongeluk
Sy hand kan oral gesien word
Wonderwerke rondom ons
Soos water weer lewe gee aan ‘n verlepte plant
en katarak operasies sig herstel
Partykeer het jy iemand nodig om dit uit te wys
Soms weet jy net – ‘n wonderwerk het jy aanskou!
Sien die lewe om jou raak!
Met verwagting vir die volgende wonderwerk!
Hits to date: 1057220 Chinese Keiserryk - Wikipedia
Die vlag van die Chinese Keiserryk van 1889 tot 1911.
Die Chinese Keiserryk het tussen 221 v.C. en 1911 bestaan. Verskeie dinastieë het in dié tyd regeer.
Voor 221 v.C. het verskeie onafhanklike vorstedomme in China bestaan. In 221 v.C. is China verenig onder die eerste keiser, Qin Shi Huangdi (wat "Eerste keiser van die Qin" beteken), en hy het die Qin-dinastie gestig. Tydens die Han-dinastie (206 v.C. - 220 n.C.) is die ryk uitgebrei tot in Korea, Viëtnam en Sentraal-Asië.
Hierna het ’n tydperk van verwarring gevolg: kortstondige dinastieë het mekaar vinnig opgevolg. Een van die stiller tye in dié periode was die Tang-dinastie (618-907). Dié dinastie was ’n bloeityd vir China. Onder die keisers van die Tang is onder meer ’n eksamenstelsel ingevoer: elkeen wat ’n amptenaar wou word, moes ’n reeks eksamens slaag. Vanaf die 9de eeu het die mag van die keiser toegeneem en het die ekonomiese sentrum na die suide geskuif.
Marco Polo het China glo omstreeks 1280 besoek toe die Mongoolse Yuan-dinastie aan die bewind was. Onder die etnies-Chinese Ming-dinastie (1368–1644) het seehandel en ontdekkingsreise toegeneem, maar in die tweede helfte van die 15de eeu is meer klem gelê op Chinese waardes en is die invloed van buite afgeweer. Later, onder die Qing-dinastie van die Mantsjoes (1644–1911), het die druk deur die Westerse wêreld weer toegeneem. In 1911 is die keiserryk eindelik tydens die Xinhai-rewolusie omvergewerp en is die Republiek van China uitgeroep.
Chinese keiserlike dinastieë[wysig | wysig bron]
Hieronder volg ’n chronologiese lys van die keiserlike dinastieë wat oor China regeer het.
Paludan, A. (1998) – Chronicle of the Chinese Emperors: The Reign-by-Reign Record of the Rulers of Imperial China, New York: Thames and Hudson – ISBN 0-500-05090-2
Ontsluit van "https://af.wikipedia.org/w/index.php?title=Chinese_Keiserryk&oldid=2020944"
Die bladsy is laas op 30 Julie 2019 om 19:42 bygewerk.